Niilo Halonen

Kalle Niilo Ponteva Halonen (25. joulukuuta 1940 Kouvola – 17. elokuuta 2025 Helsinki) oli suomalainen mäkihypyn olympiamitalisti ja mäkihyppyvaikuttaja.Sports Reference LLC

Urheilu-ura
Halonen sijoittui 17-vuotiaana Lahden MM-kilpailuissa 1958 mäkihypyssä 14:nneksi.Arponen ym., s. 220–221. Squaw Valleyn olympialaisissa 1960 hän saavutti hopeaa ja Zakopanen MM-kilpailuissa 1962 suurmäessä pronssia. Innsbruckin olympialaisissa 1964 hän sijoittui molemmissa mäkikilpailuissa 14:nneksi. Oslon MM-kilpailuissa 1966 hän oli suurmäessä seitsemäs ja pienessä mäessä neljästoista.

Seuratasolla Halonen edusti Asikkalan Raikasta ja Lahden Hiihtoseuraa. Hän voitti Suomen-mestaruuden vuonna 1965 ja Salpausselän kilpailun vuonna 1966. Hänen uransa mäkihypyn huipulla päättyi nilkan nivelsiteitten katkeamiseen vuonna 1967, mutta vielä vuonna 1969 hän sijoittui suurmäen SM-kilpailussa viidenneksi ja Salpausselällä kahdeksanneksi.
pienois|Squaw Valley vuoden 1960 talviolympialaisten mäenlaskun kolme parasta eli keskellä olympiavoittaja Saksan Helmut Recknagel, vasemmalla hopeamitalisti Suomen Niilo Halonen ja oikealla pronssimitalisti Itävallan Otto Leodolter.
Halonen oli alkuperäiseltä koulutukseltaan voimistelunopettaja ja työskenteli 1970-luvulla Lauttasaaren yhteiskoulussa liikunnanopettajana, mutta toimi urheilu-uransa jälkeen myös Suomen Hiihtoliiton mäkihypyn lajipäällikkönä ja markkinointipäällikkönä sekä FIS:n mäkikoordinaattorina. Vuoden valmentajaksi Halonen valittiin Suomessa vuonna 1981. Trondheimin MM-kisoissa 1997 Halonen toimi mäkihyppytuomarina.

Opetusministeriö myönsi Haloselle Pro Urheilu -tunnustuspalkinnon vuonna 2007.Pro Urheilu -palkinnot Miedolle ja Kalliomäelle 

 Urheilusaavutuksia 
 olympiahopeaa Squaw Valleyssa 1960
 MM-pronssia Zakopanessa 1962 (suurmäki)

 Lähteet 



 Viitteet 

Luokka:Suomalaiset mäkihyppääjät
Luokka:Suomalaiset olympiamitalistit
Luokka:Suomalaiset mäkihyppyvalmentajat
Luokka:Mäkihyppytuomarit
Luokka:Suomalaiset hiihtourheiluvaikuttajat
Luokka:Vuonna 1940 syntyneet
Luokka:Vuonna 2025 kuolleet